A BIZOTTSÁG 1252/2004/EK RENDELETE
(2004. július 7.)
a vajfelvásárlás megnyitásáról egyes tagállamokban
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó Szerződésre,
tekintettel a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre (1),
tekintettel a vaj- és tejszínpiaci intervenció tekintetében az 1255/1999/EK tanácsi rendelet alkalmazására vonatkozó részletes szabályok megállapításáról szóló 1999. december 16-i 2771/1999/EK bizottsági rendeletre (2) és különösen annak 2. cikke (1) bekezdésére,
mivel:
(1)
A 2771/1999/EK rendelet 2. cikke úgy rendelkezik, hogy az értékesítés lehetőségét az intervenciós ár 90 %-ának megfelelő áron a Bizottság nyitja meg vagy függeszti fel egy tagállamban, annak függvényében, hogy megállapította: a piaci ár az adott tagállamban két egymást követő héten olyan szinten van, amely vagy alatta marad az intervenciós ár 92 %-ának, vagy azonos azzal, vagy meghaladja azt.
(2)
Az új tagállamok által bejelentett piaci árak alapján, 2004. május 1-jével kezdődően a Bizottság megállapította, hogy az árak Észtországban, Lettországban, Litvániában, Lengyelországban, a Cseh Köztársaságban és Szlovákiában két egymást követő héten alatta maradtak az intervenciós ár 92 %-ának. Következésképpen az intervenciós vásárlások lehetőségét meg kell nyitni ezekben a tagállamokban,
ELFOGADTA EZT A RENDELETET:
1. cikk
Az 1255/1999/EK rendelet 6. cikke 1. bekezdésének első albekezdésében előirányzott vajfelvásárlások megindulnak Észtországban, Lettországban, Litvániában, Lengyelországban, a Cseh Köztársaságban és Szlovákiában.
3. cikk
Ez a rendelet az Európai Unió Hivatalos Lapjában való közzétételének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. július 7-én.